CELEX: 62010FN0112
Language: hu
Date: 2010-11-02 00:00:00
Title: F-112/10. sz. ügy: 2010. november 2-án benyújtott kereset — Trentea kontra Európai Unió Alapjogi Ügynöksége

15.1.2011   
            
            
               HU
            
            
               Az Európai Unió Hivatalos Lapja
            
            
               C 13/43
            
         2010. november 2-án benyújtott kereset — Trentea kontra Európai Unió Alapjogi Ügynöksége
   (F-112/10. sz. ügy)
   ()
   2011/C 13/88
   Az eljárás nyelve: angol
   
      Felek
   
   
      Felperes: Cornelia Trentea (Bécs, Ausztria) (képviselő: L. Levi és M. Vandenbussche ügyvédek)
   
      Alperes: Európai Unió Alapjogi Ügynöksége (FRA)
   
      A jogvita tárgya és leírása
   
   Egyrészt a munkaszerződések megkötésére jogosult hatóság azon határozatának megsemmisítése, amely elutasítja a felperesnek a közbeszerzési és pénzügyi adminisztratív asszisztensi álláshelyre benyújtott pályázatát. Másrészt vagyoni és nem vagyoni kár megtérítése.
   
      Kereseti kérelmek
   
   A felperes azt kéri, hogy a Közszolgálati Törvényszék:
   
               —
            
            
               semmisítse meg a munkaszerződések megkötésére jogosult hatóság 2010. június 5-i azon határozatát, amely elutasítja a felperes (TAADMIN–AST4–2009. sz.) álláshelyre benyújtott pályázatát, valamint a valamely másik pályázót kinevező határozatot;
            
         
               —
            
            
               amennyiben szükséges, semmisítse meg felperes panaszát elutasító 2010. július 22-i határozatot, valamint a felperes felülvizsgálati kérelmét és a panasz kiegészítésére vonatkozó kérelmét elutasító 2010. szeptember 27-i határozatot;
            
         
               —
            
            
               kötelezze az alperest a felperes azon vagyoni kárának megtérítésére, amely a jelenlegi fizetése és az AST4-es fizetés közötti — nyugdíjazási életkorig számított — különbségnek felel meg, valamennyi támogatást, térítést és a nyugdíjjogosultságok ellentételezését is beleértve;
            
         
               —
            
            
               kötelezze az alperest a felperes méltányosan megállapított 10 000 euró nem vagyoni kárának megtérítésére;
            
         
               —
            
            
               az alperest kötelezze a költségek viselésére.